Oklahoma City Flooring Store Offers Savings on Waterproof Flooring to Customers | utah headlines
October 02 23:01 2017 Grafiese roman word snaakse teaterervaring | Netwerk24
Toekoms se robotte is hier bra eentonig
Hierdie toekomsdrama probeer so hard om Blade Runner sonder die reën te wees dat hy sy persoonlikheid toetentaal verloor. Soos in The Nutcracker and the Four Realms is jy oorbewus van mooi prentjies maar in hierdie geval is dit skakerings van grys en swart.
Rouproses van vroue ná ramp sleur jou mee
Dié aandoenlike stuk wat aan jou hart vat, gepeper met swart komedie, maar ook strak, emosionele tonele is alreeds bekroon, en dit is duidelik hoekom. Wees net bewus daarvan dat indien jy ’n kaartjie gaan koop, dit anders is as waaraan jy gewoond is.
Grafiese roman word snaakse teaterervaring
Deur Laetitia Pople 01 April 2018 08:20
Die grafiese roman Die Avonture van Bal-Oog en Brommel: Moord in Ixiastraat kry lewe op die verhoog as bewegingsdrama of fisiese teater en word inderdaad sommer baie “kineties”.
Richard September is een van die spelers in Moord in Xiastraat: 'n Baloog-en-Brommel-avontuur.
Dit word opgevoer as deel van die Klein Karoo Nasionale Kunstefees en is een van verskeie produksies hier wat opnuut die fyn kuns van bewegingsdrama of fisieke drama illustreer. Binne die beperking van ’n blok bloot met maskeerband op die verhoog afgesper, speel Richard September en De Klerk Oelofse verskeie karakters en beeld talryke situasies uit. Daar word ook “tersyde kommentaar” uitgebeeld soos daar soms in strokies is. Die twee is dierbare niksnutte wat in ’n woonstelblok in Milnerton woon. Daar is nie veel te doen nie behalwe hul eie verbeeldingspeletjies en om mense met ’n verkyker te beloer. Tot iemand vermoor word . . .
Die gelyknamige roman, geskryf deur Sjaka Septembir en geïllustreer deur Willem Samuel, het in September verlede jaar op winkelrakke verskyn. Dit mag dalk op die jeug gemik wees tot jy sien hoe die gryskop voor jou skud soos hy skater – dit herinner gewis aan jou eie streke as kind. Dit is ’n verbeeldingryke, prettige en baie snaakse teaterervaring wat op verskeie vlakke tot ’n mens spreek. Verbeeldingryk omdat dit ’n oënskynlik saai, daaglikse lewe in ’n doodgewone woonstelblok in ’n opwindende avontuur verander. Jou hartklop versnel soos die gevaar toeneem waarin die twee stommerike verkeer. Jy verstom jou aan die bewegingskuns van September en Oelofse, die inherente snaaksheid wat in albei blom al trek hulle net ’n gesigspier of maak die rug effe krom. Beide akteurs is ook in ander produksies op die fees wat ander eise aan hulle stel en ’n mens is opnuut onder die indruk van hul talent. Alles op die verhoog – wat in ’n ommesientjie in ’n gekkespul kan ontaard – word behendig saamgetrek deur die regisseur Gideon Lombard. Dan is daar die gevoelvolle meelewing van Gertjie Besselsen wat ’n klankbaan skep vir Bal-Oog en Brommel se dolle ondernemings. Besselsen speel sommer self later ’n karakter.
Die Avonture van Bal-Oog en Brommel: Moord in Ixiastraat het verlede maand op die US Woordfees gedebuteer. Dit is reeds ’n wenner wat ’n mens graag in skoolsale landwyd opgevoer sou wou sien. Ouetehuise is natuurlik nie uitgesluit nie.
Meer oor: De Klerk Oelofse
Brabbel en onsin nie net vir babas en narre